Bjønnes stadion

Bjønnes stadion er en idrettsbane på Myrene i Arendal som ble tatt i bruk i 1954. Banen var en periode stengt, men ble rehabilitert og gjenåpnet i september 2017, under det nye navnet Norac stadion.

Anlegget er eid av Arendal kommune, og disponeres av Arendal Fotball, som spiller i PostNord Ligaen, samt lagene til IK Grane i lavere divisjoner og aldersbestemte klasser.

Anlegget består av en hovedbane med kunstgress, samt en treningsbane med gressmatte. Hovedbanen hadde tidligere løpebane rundt, som også ble brukt som skøytebane. Norgesmesterskapet på skøyter ble arrangert her i 1965. Skøyteaktiviteten ble senere flyttet til Arendal og omegn kunstisbane på Myra.

 Eksterne lenker 


 Norac Stadion - Nordic Stadiums

Kategori:Idrettsanlegg i Agder
Kategori:Sport i Arendal
Kategori:Arendal Skøiteklub
Kategori:Tidligere skøytearenaer i Norge
Kategori:Etableringer i 1954
Kategori:Artikler i skøytesportprosjektet
Kategori:Byggverk i Arendal